als_Latn dik_Latn sag_Latn
Konferenca ndërkombëtare e grave të botës islame u zhvillua në Pakistan
Sektori ndërkombëtar: Kjo konferencë ndërkombëtare është zhvilluar me titull “Roli i femrave myslimane në shoqëritë islame, rastet dhe sfidat”, ishte organizuar me pjesëmarrjen e Institutit Ndërkombëtar Për Hulumtime “Ighbal Lahuri”, Universitetit Ndërkombëtar Islam, si dhe të Universitetit Mdërkombëtar “Mirëqenia” në Islamabad.
Agjencia Ndërkombëtare Kur’anore e Lajmeve (IKNA) njofton se kjo konferencë është zhvilluar me pjesëmarrjen universitarëve, intelektualëve si dhe të femrave të dalluara të botës islame në Universitetin Ndërkombëtar të Islamabadit. Ceremonia e hapjes së kësaj konference dyditore është zhvilluar në prani të Raxha Zafar Al-Hak, deputet në Kuvendin e Senatit të Pakistanit, Enis Ahmed, rektor i Universitetit Ndërkombëtar “Mirëqenia”, Mumtaz Ahmed, zv/rektor i Universitetit Ndërkombëtar Islamik si dhe Saud Al-Fateh, ish-ministër për arsimin e femrave. Raxha Zafarul-Hak në këtë konferencë mbajti një fjalim ku tha se Islami i ka dhënë personalitet femrave dhe femrat myslimane mund të jenë një model shumë i mirë për shoqëritë e femrave në shtetet e tjera. Anis Ahmed gjatë një fjalimi në këtë konferencë tha se femrat si nëna dhe bashkëshorte mund të luajnë rol të rëndësishëm në shoqërinë islame sepse edhe në sfera të ndryshme shoqërore ku duket meshkujt janë shumë më shumë në numër, roli i femrave është shumë i rëndësishëm. Femrat myslimane duhet të kenë një prani shumë aktive në sferën e arsimit në shoqërinë islame, në mënyrë që t’i edukojnë fëmijët në nivel shumë të mirë dhe t’i mësojnë atyre etikën dhe mësimet islame. Zonja Zahra Ilahijan, ish-deputete e Parlamentit Islamik të Iranit, ishte mysafire në këtë konferencë ku paraqiti një kumtesë me titull “Rastet dhe sfidat për femrat në shoqërinë islame” e cila u përkthye në gjuhën angleze për mysafirët e tjerë.
1329747
als_Latn als_Latn als_Latn unk